  Туспуктэм: Руслан Нуриахметов Майя Бывальцева 2022-тӥ арын 9 толэзь ӵоже Удмуртиын 1 миллион квадрат метрлэсь трос улон инты пуктӥзы но уже кутӥзы. Со сярысь элькунлэн тӧроез Александр Бречалов «ВКонтатке» мерлыко вотэсысь бамаз ивортӥз. Тросгес коркаос нимаз адямиосын пуктэмын. Толшорысен куарусёнозь элькунын улӥсьёс 680 сюрс квадрат метр улон интыосты кадастр учётэ пуктӥзы. Лэсьтӥськон тужгес мыло-кыдо мынэ Пичи Пурга, Ува, Дэри ёросъёсын. Нимаз коркаослэн быдӟалазы но йылэ. 2016-тӥ арын шорлыдын 92 квадрат метр пусъё ке вал, таяз арын – 115 квадрат метр. Уже кутӥзы трос квартираем 43 коркаосты – со 400 сюрс квадрат метр котыр. « Сыӵе лыдпусъёсы нырысьсэ вуим. Со пӧртэм программаосын ужанлэн но емышез – гуртысь егит ӧнеричослы юрттон, инженер коммуникациосты азинтон, капчиятэм куронъёсын пунэмъёс, лэсьтӥськисьёсын ужан » Александр Бречалов, Удмуртилэн тӧроез Улон коркаосты пуктэмен валче «Стимул» программая комуунально но транспорт инфраструктураез но лэсьтон мынэ. Таяз арын 14 сыӵе объектъёс чакалмын, со пӧлысь укмыс ӵектосъёс Ижкарын быдэстэмын луозы. Тегъёс: лэсьтӥськон улонинты Удмуртия  